CELEX: 32005R1139
Language: lt
Date: 2005-07-15 00:00:00
Title: 2005 m. liepos 15 d. Komisijos reglamentas (EB) Nr. 1139/2005, dėl tam tikrų prekių klasifikavimo Kombinuotoje nomenklatūroje

16.7.2005   
            
            
               LT
            
            
               Europos Sąjungos oficialusis leidinys
            
            
               L 185/8
            
         
      KOMISIJOS REGLAMENTAS (EB) Nr. 1139/2005
   2005 m. liepos 15 d.
   dėl tam tikrų prekių klasifikavimo Kombinuotoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodą, nurodytą 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. liepos 15 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 493/2005 (OL L 82, 2005 3 31, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Maždaug 0,60 m × 0,96 m dydžio neaustinės medžiagos gabalas, iš vienos pusės padengtas prieskoninių augalų mišiniu (30 % rozmarinų, 15 % raudonėlių, 15 % šalavijų, 20 % bazilikų, 20 % čiobrelių).
                  Šis neaustinės medžiagos gabalas klojamas į virimo ar kepimo indą, kuriame gaminami tam tikri patiekalai (paštetai, kumpiai ir kt.). Virimo ar kepimo metu prieskoniniai augalai įsimaišo į patiekalą.
                  Neaustinės medžiagos gabalas nenaudojamas pagamintam patiekalui suvynioti.
               
               
                  2106 90 92
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 9 skirsnio 1 pastaba, 56 skirsnio 1 pastabos a punktu bei KN kodus 2106, 2106 90 ir 2106 90 92 atitinkančiais prekių aprašymais.
                  Produktas neklasifikuotinas 56 skirsnyje kaip neaustinė medžiaga, kadangi neaustinė medžiaga naudojama tik kaip nešėjas (56 skirsnio 1 pastabos a punktas).
                  Prieskoninių augalų mišinys sudarytas iš augalų dalių, klasifikuojamų 0910 pozicijoje (20 % čiobrelių) ir 1211 pozicijoje (80 % kitų augalų).
                  Tokie mišiniai neklasifikuojami 0910 ir 1211 pozicijose (9 skirsnio 1 pastaba ir SS paaiškinimų 1211 pozicijos paaiškinimų 7 pastraipa).
                  Kadangi tai paprastas prieskoninių augalų mišinys be kitų sudedamųjų dalių, jis nelaikytinas sumaišytu uždaru arba sumaišytu pagardu, klasifikuojamais 2103 pozicijoje.
                  Jis klasifikuotinas 2106 pozicijoje, kaip nurodyta SS paaiškinimų 1211 pozicijos paaiškinimų 7 pastraipoje.